**לייסי אמיליה טרנר** (באנגלית: **Lacey Amelia Turner**; נולדה ב-28 במרץ 1988) היא שחקנית בריטית, הידועה בעיקר מהופעתה בתפקיד סטייסי סלייטר באופרת הסבון של ה-BBC "איסטאנדרס" (בשנים 2004–2010, ו-2014 והלאה). על תפקיד זה זכתה טרנר ביותר משלושים פרסים בהם פרסי הטלוויזיה הלאומית ופרסי הסבון הבריטי. עוד היא מוכרת מהופעתה בסדרות בדלאם וSwitch (שתיהן מ-2012), ובסדרת הדרמה הצבאית Our Girl (בשנים 2013–2014).

ביוגרפיה
--------

טרנר נולדה באדג'וור ברובע בארנט שבלונדון רבתי. היא גדלה כקתולית עם שתי אחיותיה הצעירות, דייזי טרנר (נולדה ב-1990), ולילי הארווי (נולדה ב-2001, ידועה מהופעתה בתפקיד **שניס קווין** מסדרת הטלוויזיה איסטאנדרס), בהרטפורדשייר סמוך לאולפני הטלוויזיה של ה-BBC באלסטרי. טרנר אמרה "מחלון חדר השינה שלי יכולתי לראות חלק מהכיכר (בה התרחשו צילומי החוץ של "איסטאנדרס", ואפשר היה לשמוע אותם מצלמים בלילה. נהגתי לאמר לאמא שלי שאני רוצה להשתתף בזה". אז החליטה טרנר שהיא רוצה להיות שחקנית[דרוש מקור]. בגיל 10 החלה ללמוד בבית הספר לתיאטרון **סילביה יאנג**, אבל עזבה אחרי שנה בטענה שזה לא התאים לה. במקום זה למדה בבית ספר פרטי לבנות בסטנמור שבלונדון, ולקחה שיעורי ריקוד, שירה ומשחק מחוץ לבית הספר.

### איסטאנדרס

לייסי טרנר בספטמבר 2010
הופעותיה הראשונות של טרנר היו על במת התיאטרון ובפרסומות כגון פרסומת לחברת האריבו. ב-2004 עשתה אודישן לתפקיד דמי מילר באופרת הסבון של ה-BBC "איסטאנדרס". היא לא קיבלה את התפקיד שנבחנה אליו, אלא תפקיד אחר בדמות סטייסי, שנוספה למשפחת סלייטר. היא התחילה לשחק בסדרה יום אחרי שסיימה את הלימודים בבית הספר. בנובמבר 2004 שודר הפרק הראשון בהשתתפותה. מאז שהצטרפה לתוכנית הדמות שגילמה הייתה מעורבת בקווי עלילה רבים שכללו הפלה מלאכותית, שימוש בסמים, יחסים קשים בינה לבין אמה, גילוי שהיא סובלת מהפרעה דו-קוטבית, והרצח של האנס ארצ'י מיטשל (לארי לם).

ב-19 בפברואר 2010 כיכבה טרנר בפרק של "איסטנדרס" בשידור חי לציון 25 שנה לסדרה. בשידור החי צפו יותר מ-16.6 מיליון איש, שראו את בעלה של סטייסי מת לאחר שנפל מהגג במהלך מרדף משטרתי, ואת הודאתה של סטייסי ברצח ארצ'י מיטשל. אחרי שצ'ארלי קלמנטס שכיכב לצדה בתפקיד בעלה עזב את הסדרה בפברואר 2010, הכריזו מפיקי הסדרה שהם להוטים להשאיר את טרנר שהייתה פופולרית בקרב הצופים. אבל באפריל 2010 הודיעה טרנר על החלטתה לעזוב את הסדרה. היא ציינה "אני אתגעגע לסטייסי ולכולם באלברט סקוור, אבל הגיע הזמן לנסות משהו אחר". מאוחר יותר גילתה טרנר שהיא וצ'ארלי קלמנטס הסכימו ביניהם לעזוב את הסדרה יחד, וכשהוא עזב החליטה שגם היא עוזבת. הופעתה האחרונה בסדרה הייתה ב-25 בדצמבר 2010.

ב-6 בדצמבר 2013 פורסם שטרנר תחזור ל"איסטאנדרס" לתפקידה בדמות סטייסי. טרנר החלה להצטלם לסדרה בינואר 2014. על המסך היא הופיעה החל מ-7 בפברואר 2014 עד 25 באפריל 2014. באוגוסט 2014 חזרה להופיע במשרה מלאה.

הדמות שטרנר גילמה הייתה פופולרית הן בקרב קהל הצופים והן בקרב המבקרים, והשחקנית זכתה במספר רב של פרסים על הופעתה.

### תפקידים נוספים

טרנר ב-2011 בטקס פרסי הטלוויזיה הלאומית
בדצמבר 2010 השתתפה טרנר בפרסומות של הדואר המלכותי הבריטי. בשנה לאחר מכן לוהקה לתפקיד ליה שאמאן בעונה השלישית של הסדרה "כמעט אנושיים". היא הופיעה בפרק הראשון ששודר ב-23 בינואר 2011, ובפרק הסיום של הסדרה. במרץ 2011 גילמה את אליזבת לאוונזה כלתו של ויקטור פרנקנשטיין (בגילומו של אנדרו גאוור) בדרמה "החתונה של פרנקנשטיין" המבוססת על הרומן "פרנקנשטיין" מאת מרי שלי. הדרמה שודרה בערוץ BBC Three בשידור חי מקירקסטול אבי בלידס לפני קהל של 12,000 איש.

טרנר הופיעה לצדם של דייוויד טננט, בילי פייפר, דייוויד מוריסי, ג'יין הורוקס, ויקי מק'קלור ואשלי וולטרס בתוכנית "True Love" של ערוץ BBC One ששודרה ביוני 2012. באותה שנה שיחקה בתפקיד ראשי בדמות אלי, אישה שטוענת שהיא רואה רוחות רפאים, בעונה השנייה של הסדרה "בדלאם". ב-2012 כיכבה בדרמה העל-טבעית "Switch" של ערוץ ITV2, המספרת את סיפורן של ארבע מכשפות צעירות החיות בלונדון בת זמננו.

ב-2012 שיחקה טרנר בתפקיד חיילת צעירה בשם מולי בדרמה "Our Girl". הסרט שודר בערוץ BBC One ב-24 במרץ 2013. בהמשך שודרה סדרה בת חמישה פרקים החל מ-21 בספטמבר 2014. מישל קיגן החליפה אותה בסדרה החל מהעונה השנייה ב-2016.

באוקטובר 2012 הצטרפה למסע פרסום של רשת הסופרמרקטים אסדה (Asda). היא דיבבה בתוכנית "Goodbye Year Six" של ערוץ CITV. עוד הייתה קריינית בתוכניות של ערוץ BBC Three, וכיכבה בתסכיתי דרמה ברדיו "The One about the Social Worker" ו-"Up the Junction" ששודרו ברדיו 4 של ה-BBC בספטמבר 2013.

### חיים אישיים

בספטמבר 2016 התארסה טרנר עם מאט קיי איתו הייתה במערכת יחסים מאז 2006. השניים התחתנו בטקס פרטי באיביזה בספטמבר 2017.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 2004–2010, 2014– | איסטאנדרס | EastEnders | סטייסי סלייטר |  |
| 2011 | כמעט אנושיים | Being Human | ליה שאמן | סדרת טלוויזיה (2 פרקים) |
|  | Frankenstein's Wedding | אליזבת לאבנצה | סרט טלוויזיה |
| 2012 |  | True Love | מישל בות' | סדרת טלוויזיה (פרק אחד) |
| בדלאם | Bedlam | אלי פלינט | סדרת טלוויזיה |
|  | Switch | סטלה מונרו | סדרת טלוויזיה |
| 2013–2014 | הבחורה שלנו | Our Girl | מולי דאוס | סדרת טלוויזיה |
| 2014 | תקראו למיילדת | Call the Midwife | סטלה קרנגל | סדרת טלוויזיה (פרק אחד) |

קישורים חיצוניים
----------------

ויקישיתוף מדיה וקבצים בנושא **לייסי טרנר** בוויקישיתוף
* לייסי טרנר, ברשת החברתית אקס (טוויטר)
* לייסי טרנר, במסד הנתונים הקולנועיים IMDb (באנגלית)

הערות שוליים
------------

1. 1 2 3 4 5  "Square's Lacey On Life After Those Saucy CCCTV Snaps". *Daily Mirror*. 17 ביוני 2006. ארכיון מ-22 באוקטובר 2012. נבדק ב-29 במרץ 2013. `{{cite web}}`:  (עזרה)
2. 1 2  "Archived BBC interview with Lacey Turner 8 March 2007". Web.archive.org. 8 במרץ 2007. אורכב מ-המקור ב-8 במרץ 2007. נבדק ב-29 במרץ 2013. `{{cite web}}`:  (עזרה)
3. 1 2  Simpson, Oli (21 בפברואר 2010). "'Enders bosses: 'Stacey will be staying'". *דיגיטל ספיי*. ארכיון מ-23 בפברואר 2010. נבדק ב-21 בפברואר 2010. `{{cite web}}`:  (עזרה)
4. ↑  Green, Kris (29 באפריל 2010). "Stacey and Jean to leave 'EastEnders'". *דיגיטל ספיי*. ארכיון מ-30 באפריל 2010. נבדק ב-28 באפריל 2010. `{{cite web}}`:  (עזרה)
5. ↑  Daniels, Colin (18 בדצמבר 2010). "Soaps — News — Turner 'made deal with Clements to leave' – דיגיטל ספיי". *דיגיטל ספיי*. ארכיון מ-19 בדצמבר 2010. נבדק ב-20 בדצמבר 2010. `{{cite web}}`:  (עזרה)
6. ↑  "Lacey Turner has Christmas licked as she balances a festive stamp on her nose — mirror.co.uk". *Daily Mirror*. ארכיון מ-19 בדצמבר 2010. נבדק ב-17 בדצמבר 2010. `{{cite web}}`:  (עזרה)
7. ↑  Keogh, Garret (20 ביוני 2010). "Being Human Blog: LACEY TURNER TO STAR IN BEING HUMAN 3". BBC. ארכיון מ-29 ביוני 2011. נבדק ב-29 במרץ 2013. `{{cite web}}`:  (עזרה)
8. ↑  Laws, Roz (14 במרץ 2011). "Lacey Turner and David Harewood star in Frankenstein's Wedding". Sunday Mercury. ארכיון מ-28 במרץ 2012. נבדק ב-3 בדצמבר 2011. `{{cite web}}`:  (עזרה)
9. ↑  Jeffrey, Morgan (29 במרץ 2012). "Lacey Turner to star in ITV2 witch drama 'Switch'". *דיגיטל ספיי*. ארכיון מ-30 במרץ 2012. נבדק ב-29 במרץ 2012. `{{cite web}}`:  (עזרה)
10. ↑  Goodacre, Kate (18 באוקטובר 2012). "'Switch's Lacey Turner to star in BBC army drama 'Our Girl' – TV News". *דיגיטל ספיי*. ארכיון מ-12 באפריל 2013. נבדק ב-29 במרץ 2013. `{{cite web}}`:  (עזרה)
11. ↑  "BBC Media centre". BBC. 12 באוגוסט 2014. ארכיון מ-25 בספטמבר 2015. נבדק ב-29 בדצמבר 2014. `{{cite web}}`:  (עזרה)
12. ↑  Archived 27 November 2012 at the Wayback Machine.
13. ↑  Ben Dowell. "Lacey Turner gets a taste for radio drama". *Radio Times*. ארכיון מ-25 בספטמבר 2013. `{{cite web}}`:  (עזרה)
14. ↑  "'She said yes!' EastEnders star Lacey Turner announces her engagement to childhood sweetheart Matt Kaye". Daily Mail. 19 בספטמבר 2016. ארכיון מ-9 באוקטובר 2016. נבדק ב-5 ביולי 2017. `{{cite web}}`:  (עזרה)
15. ↑  Sophie Dainty (11 בספטמבר 2017). "EastEnders star Lacey Turner marries childhood sweetheart Matt Kay in Ibiza ceremony". *דיגיטל ספיי*. ארכיון מ-12 בספטמבר 2017. נבדק ב-10 בדצמבר 2017. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1111683344
* VIAF: 8516147270714235700005
* WorldCat: viaf-8516147270714235700005

 |